钦定古今图书集成/明伦汇编/闺媛典/第111卷 > 皇清十七 > 万文彪继室曹氏
## 钦定古今图书集成/明伦汇编/闺媛典/第111卷 > 皇清十七 > 万文彪继室曹氏

按《宜兴县志》：“曹氏，邑诸生曹宏女，府学生万文彪继室。年十七归文彪，以孝谨称。先时，翁以次子早亡，艰于孙，为文彪置妾，氏御之以礼，有樛木逮下之仁。文彪擅才名，苦读致疾而殒，氏誓以身殉，尝绝粒，数日不死，乘间遂投井中。子廷诏，康熙壬戌进士。”